ReciClassíCat: ROSENGART, Aemilian (1757-1810) - Sacred choral music
ROSENGART, Aemilian (1757-1810) - Sacred choral music
Presentació de la Verge, obra d'Eustache Le Sueur, pintor francès del segle XVII
Aemilian Rosengart (1757-1810) compositor alemany nascut, probablement, a Ulm. Com ja comença a ser habitual en aquest espai, obrirem el cofre sagrat del tresors divins i recuperarem la obra i gràcia d'un artista tant poc conegut aquí, allà i en el més enllà que, per no saber, no sabem ni en quina geografia de l'Alemanya verda i frondosa va néixer. Tot i les poques coordenades vitals que se'n coneixen sabem, pel que ens diuen els que l'han estudiat i interpretat, que va viure en una comunitat de l'Ordre de Sant Agustí on va aprendre les nocions i instruccions musicals que més endavant posaria en pràctica. En favor seu podem dir que va néixer un any més tard que el geni de Mozart i pel que sembla el devia conèixer, si més no, el seu eco sembla ser que l'hi va arribar de la mà d'un vell amic de Mozart, Johann Christian Bach, que amb el seu estil galant causava furor en terres londinenques i del qual el Sr. Rosengart n'aplicaria alguna pinzellada a la seva música. De Rosengart, més enllà d'aquests salms litúrgics per a cor i instrumentació lleugera (cordes, orgue i de tant en tant alguna flauta i trompa despistada), no en trobarem res més editat. Sort en tenim que el baül dels tresors és una font inacabable de sorpreses com la d'avui. Himnes i salms eclesiàstics són la principal arquitectura d'aquest artista alemany del qual es coneixen unes 90 obres de les quals les que avui escoltarem, exceptuant el Te Deum, són primeres gravacions mundials. Obres corals amb alguna intervenció solista dibuixen un paisatge d'una elegància musical inqüestionable. En general, són obres curtes, intenses i emotives i ens donen a conèixer un estil de música inherent de les ordres monasterials perdudes entre bells paisatges del Sud Oest d'Alemanya. Glòria i honor a Rosengart, membre de la comunitat Agustina i que de ben segur, tot i la seva reclusió monasterial, prou bé s'ho devia passar escrivint, interpretant i gaudint d'aquesta sublim música.
Ens les interpreta, en una cuidada interpretació amb instruments originals i geogràficament a l'església de Klosterkirche St. Georg a Ochsenhausen on Rosengart vivia i componia, l'Orpheus Vokalensemble Ars Antiqua Austria amb la direcció a l'orgue de Jurgen Essl.
BIOGRAFIA: Æmilian Joseph Rosengart, OSB (* 29. März 1757 in Kirchheim; † 29. Mai 1810 in Tannheim)
LAQUINTADEMAHLER: Æmilian Rosengart Te Deum laudamus
Paul Muad Dib 16 de març de 2012 a les 13:00
Sasin 17 de març de 2012 a les 9:32
Thank you, Pau! This composer is a totally new experience to me. Do you have the rest also?
Paul Muad Dib 17 de març de 2012 a les 18:28
Yes I have. As soon as possible I share with you the whole CD!
Anònim 19 de juliol de 2015 a les 18:14